Tervetuloa Armon kalliolle!
Armon kalliolla paneudumme Johanneksen evankeliumiin.
Tällä kertaa olemme tulleet jo 20. osaan -
tässä valtavassa armon lähdeteoksessa.
Aiemmin olemme nähneet, miten Jeesus on tullut pelastamaan meidät.
Miten Hän tuli ilmoittamaan ainutlaatuisesti Jumalan armon -
ja rakkauden ja osoitti sitä kohta kohdalta, kerta kerralta -
apua tarvitseville syntisille, jotka Häneen turvaavat.
Aivan viimeisissä jaksoissa olemme nähneet Jeesuksen -
erityisessä ylimmäispapillisessa tehtävässä.
Ylimmäisen papin tehtävänä on opettaa, rukoilla ja uhrata.
Viime luvuissa Jeesus on pysähtynyt ensin nimenomaan -
opettamaan ja valmentamaan opetuslapsia.
Viime kerralla näimme, miten Hän rukoilee opetuslasten -
ja meidän kaikkien, Hänen seuraajiensa, puolesta.
Tällä kerralla on aika uhrata.
Jeesus on valmis uhraamaan itsensä meidän puolestamme.
Luvuissa 18-19 käymme katsomaan, -
miten Hän etenee tuota hetkeä kohti.
Luemme 18. luvun jakeet 1-3: -
Kedronin puron tuolla puolella, Jerusalemin itäpuolella -
kaupungin ja Öljymäen välissä oli siis puutarha, -
jossa he todennäköisesti olivat ehkä monestikin majailleet -
ja yhdessä siellä myös yöpyneet.
Siten Juudaskin oli ollut mukana ja hyvin tiesi tuon paikan.
Jeesus olisi siis hyvin voinut välttää tämän tilanteen -
menemällä tällä kertaa johonkin muualle yöpymään.
Mutta Hän ei tehnyt sitä.
Tekstissä mainittu sotilasjoukko tai oikeastaan kohortti -
eli sotilasosasto oli tilanteeseen nähden kohtuuttoman suuri.
Se todennäköisesti johtui siitä, että he ilmeisesti olettivat, -
että Jeesus ilman muuta pyrkii pakenemaan, -
kuten yleensä se, jota otetaan kiinni ja ollaan tuomitsemassa.
Siksi he olivat varautuneet isolla joukolla etsimään Häntä.
Jeesus ei kuitenkaan tehnyt niin.
Tulevat jakeet kertovat, miten Hän päinvastoin selkeästi astui esiin.
Jopa kahdesti. Hän ei siis tehnyt elettäkään paetakseen.
Sen sijaan Hän pyrki tässäkin puolustamaan opetuslapsiaan.
Luetaanpa.
Miten voimallisesti tämä käytännön tilanteessa julistaakaan sitä, -
mitä Jeesus oli aiemmin sanonut hyvästä Paimenesta.
Hän ei pakene, vaan puolustaa lampaitaan -
tarvittaessa jopa henkensä antaen.
Voi vain kuvitella, miten voimakkaasti tämäkin hetki myöhemmin -
puhutteli opetuslapsia, kun he muistivat, -
miten Jeesus oli tässäkin toiminut heitä puolustaen.
Simon Pietari toimi perin inhimillisesti ymmärrettävällä, -
mutta silti väärällä tavalla.
Hän tarttui miekkaan ja sivalsi ylimmäisen papin palvelijan korvaa.
Vaikka se on inhimillisesti ymmärrettävää tuossa tilanteessa, -
niin nämä eivät ole oikeita aseita, joilla Jeesus taisteli.
Hän sanoi Pietarille: -
Jeesuksen aseet olivat loppuun asti rakkaus ja Jumalan Sana.
Sen asenteen Hän tahtoi myös seuraajilleen opettaa.
Hieman myöhemmin tässä luvussa -
Hän sanoo Häntä kuulustelevalle Pilatukselle: -
Jeesus pysyi loppuun saakka niissä pelisäännöissä, -
periaatteissa, siinä rakkaudessa, tehtävässä, -
minkä Isä Jumala oli Hänelle antanut - kaikissa tilanteissa.
Itse asiassa rinnakkaiskohta Luukkaan evankeliumissa kertoo, -
että tässä Jeesus teki jopa senkin, että Hän paransi palvelijan korvan.
Miten valtavaa onkaan Hänen rakkautensa!
Ja se on sitä yhä edelleen.
Vain hieman myöhemmin tämän sai kokea myös Pietari itse.
Tilanne nimittäin eteni siten, että Jeesus otettiin kiinni, -
sidottiin ja vietiin ensin ylipappi Kaifaan apen, Hannaan luo.
Tässäkin on taustalla se, -
miten Jeesus kaatoi rahanvaihtajien pöydät, otti ruoskan käteensä -
ja ajoi kyyhkysten myyjät ja muut pois sieltä torilta.
Kaifas ja Hannas olivat siinä merkittävimpiä tulonsaajia -
ja mitä ilmeisimmin koko järjestelmän rakentajia.
Hannas oli aikaisempi ylipappi ja nyt oli sitten Kaifas.
Jeesus vietiin Hannaan luo ensin ja myöhemmin Kaifaan luo.
Heillä oli jo varmaan valmiiksi asenne -
heidän bisneksiään häirinnyttä Jeesusta kohtaan, -
samoin kuin monesta muustakin syystä.
Tuo tilanne - Jeesus oli vangittu ja Häntä vietiin tuomittavaksi.
Paine tuli aivan valtavaksi. Siinä kohtaan useaan kertaan -
Pietarilta kysytään, tunsiko hän Jeesusta.
Kolmesti Pietari kielsi Hänet.
Kun hän myöhemmin sai itse kokea Jeesuksen armahtavan rakkauden, -
hän varmastikin muisti sen jälkeen -
ja julistikin sitten sen jälkeen, että kaikki on todella armoa.
Hän rohkaisi meitä muitakin laitta- maan koko toivomme siihen armoon, -
mikä meille on Jeesuksessa Kristuksessa annettu.
Se tuli siis kieltäjällekin.
Vaikka Jeesus oli monesti varoittanut Hänen kieltämisestään, -
silti Pietari kielsi moneen kertaan.
Silti hän sai kohdata Jumalan armon Jeesuksessa.
Hän sai jopa valtavan arvokkaan tehtävän Jeesuksessa.
Erityinen oli myös Jeesuksen koh- taaminen ylösnousemuksen jälkeen.
Jeesus antoi ihan erityistehtävän ja mahdollisuuden kertoa siitä.
Hän oli kolmesti kieltänyt, hän sai kolmesti kertoa, -
että hän rakastaa Jeesusta.
Tässä tilanteessa Jeesus on menossa kohti hetkeä, -
minkä vuoksi me voimme tulla osallisiksi valtavasta armosta.
Sen vuoksi voimme saada kaikki syntimme anteeksi - todella kaikki.
Kuten Pietari oli saanut kieltämisetkin - jopa ihan kaikki.
Se maksoi vielä Jeesukselle. Se maksoi valtavan hinnan.
Nyt Hän oli kulkemassa sitä kohti.
Häntä syytetään, lyödään, ruoskitaan.
Häntä syljetään. Todella niin Raamattu kertoo.
Aivan kaikki tuntuvat kääntyvän Häntä vastaan.
Hänen omansa ovat lähteneet karkuun.
Kansa ei huuda Halleluja! vaan Ristiinnaulittakoon!
Lopulta Pilatus, jonka luo Hänet oli raahattu, -
monien kiertämisyritysten jälkeen suostuu tuohon mielivaltaan -
ja luovuttaa Hänet ristiinnaulittavaksi.
Täällä 19. luvun jakeessa 16 asia sanotaan näin: -
"Silloin hän luovutti hänet heille ja antoi ristiinnaulittavaksi.
Ja he ottivat Jeesuksen."
Kuitenkin Pilatus oli vain hetkeä aikaisemmin -
itse todistanut Jeesuksen syyttömäksi.
Näin tässäkin hetkessä tapahtui aivan tarkasti se, -
minkä Vanha testamentti oli jo edeltä kertonut.
Jesaja 53 oli kuvannut sitä hyvin tarkasti, -
miten hän, joka itse ei ollut vääryyttä tehnyt eikä petosta ollut -
hänen suussansa, antoi sielunsa alttiiksi kuolemaan -
ja niin hän kantoi monien synnit.
Juuri siksi, että Jeesus itse oli syytön, -
Hän saattoi antaa viattoman uhrin meidän syntiemme edestä, -
että me saamme armon.
Luemme vielä täältä Jesajan kirjan 53. luvusta, -
miten tästä oli etukäteen kerrottu -
ja mitä Herran kärsivä palvelija tulee kokemaan.
Tässä Jeesus kokee kaikkea tätä.
Häntä syljetään, pilkataan, halveksitaan.
Myös tämä kerrotaan täällä: -
Siis äärettömän yksityiskohtaisesti -
noin 700 vuotta ennen tapahtumia profeetta kertoo aivan tarkasti, -
mitä tulee tapahtumaan ja mitä Messias tulee kokemaan.
Tämän evankeliumin ja evankeliumien kuvauksessa näemme, -
miten se sanatarkasti toteutuu ja tapahtuu.
Ja minkä tähden se tapahtuu?
Ystävä rakas, se tapahtuu siksi, että olemme itsessämme syntisiä.
Minä olen syntinen ihminen, syntinen mies - me kaikki olemme.
"...kaikki ovat syntiä tehneet ja ovat Jumalan kirkkautta vailla."
Synnin palkka on kuolema.
Emme mitenkään voisi saada iankaikkista elämää!
Se olisi Pyhän Jumalan edessä täysin mahdotonta ilman sovitusta.
Mutta Jeesus oli valmis käymään siihen, valmis käymään ristille.
Hän oli valmis täyttämään tuon Sanan, kuolemaan puolestamme.
Silloin jokainen, joka ikinä Häneen turvautuu,
saisi kaikki syntinsä anteeksi.
Tahdon rukoilla erityisesti sinun puolestasi, -
joka tänään tahdot pyytää: "Jumala, anna syntini anteeksi -
Jeesuksen veren tähden. Armahda minut. -
Anna Pyhä Henkesi. Vaikuta, että hyvä tahtosi tapahtuu elämässä.
Jeesus, pelasta minut." Rukoillaan tätä yhdessä -
sinä siellä ja minä täällä - ja me kaikki yhdessä.
Kiitos, rakas taivaallinen Isä, että saamme kantaa ystävämme -
Sinun eteesi, joka nyt tätä rukoilee. Pyydämme, Jeesus Kristus -
ristisi veren tähden. Olit valmis maksamaan tuon täyden hinnan.
Anna kaikki hänen syntinsä anteeksi ja meidän jokaisen, -
joka tätä nyt yhdessä pyydämme.
Jeesuksen nimessä ja veressä saat uskoa kaikki syntisi anteeksi.
Saat sulasta armosta sen vastaanottaa. Kiität vain Jeesusta.
Hän rakastaa sinua ja on tämän sinun puolestasi tehnyt.
Ole siunattu Jeesuksen Kristuksen nimessä.
Mene rauhassa. Ole vapaa. Hei!
Meillä on etuoikeus. Saamme olla välittämässä suurinta lahjaa: -
Jumalan armoa ja rakkautta.
Tarvitsemme siihen myös sinua.
Kun tahdot tukea Armon kalliolla -ohjelmia, -
voit soittaa numeroon 0600 10077.
Näin olet mukana noin 10 eurolla.
Voit myös laittaa tukesi ruudulla näkyvälle tilille viitteen kera.
Kiitos lahjastasi!
Tekstitys: Tuula-Riitta Virrankare